اوکراین دولت باشلیغی ویلادیمیر زلنسکی روسیه تامانیدن اسیر ایتیب آلینگن 144 نفر خربیلرینی قوتقریب آلگن لیکلرینی ایتدی.
زلنسکی ویدیو پیام آرقه لی بیرگن بیاناتده "جوده یخشی بیر خبر" بیرماقچی ایکن لیگینی معلوم قیلیب شولرنی ایتدی:
"اوکراینلیک 144 ته حربینی روسیه نینگ قولیدن قوتقریب آلدیک. بولردن 59 ته سی ملی امنیه، 30 ته سی دینگیز کوچلری، 28 ته سی اردو، 17 ته سی چیگره قوریقچیسی، 9 ته تروریزم گه قرشی کوره ش حربیسی و بیرته پولیسدن عبارت" دیب ایتدی.
اوکراین رهبری قوتقریلگنلرنینگ اینگ قرّیسی نینگ 65 و اینگ یاشی نینگ 19 یاشیده ایکن لیگینی تیلگه آلدی.
"اینیقسه 95 ته ازوفستال مدافعه چیسی اوز اوییگه قیتیب باره دی. هربیر اوکراینلیک نی اویی گه قیتیب باریشی اوچون قولیمیزدن کیلگن نی قیله میز" دیدی.
اوکراین مدافعه وزیرلیگی استخبارات باشقرووی، اوروش باشله گن 24 فبروریدن بوگونگچه روسیه – بیلن اوکراین اورته سیده اینگ بویوک اسیر المه شووی عملگه آشیریلگن لیگینی شونده ی بولیب 95 ته سی ازوفستال فابریکه سیده گی حربیلردن عبارت توپلم 144 ته اوکراینلیک حربینی قوتقریب آلگن لیکلرینی تیلگه آلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
